

 

М О Д Е Л     У Г О В О Р А


Предмет уговора:
ИЗРАДА ТЕХНИЧКЕ ДОКУМЕНТАЦИЈЕ ЗА САНАЦИЈУ И АДАПТАЦИЈУ ДЕЛОВА ОБЈЕКТА СРПЦ ''25. МАЈ – МИЛАН ГАЛЕ МУШКАТИРОВИЋ''

Закључен између:

Наручиоца: Град Београд – Градска управа града Београда – Секретаријат за инвестиције, са седиштем у Београду, Трг Николе Пашића број 6,  ПИБ: 100065430, Матични број: 17565800, број рачуна: 840-147640-13, код Управе за трезор Министарства финансија Телефон: 3233967, Телефакс:3237-157, кога заступа Заменик начелника Градске управе града Београда – секретар Секретаријата за инвестиције, Лука Петровић (у даљем тексту: Наручилац)

и

Извршиоца:............................................................................................................................................
са седиштем у ............................................, улица .........................................., ПИБ:..........................     Матични број: ........................................
Број рачуна: ............................................ Назив банке:......................................,
Телефон:............................Телефакс:
кога заступа................................................................... 
(у даљем тексту: Извршилац),

Основ уговора: ЈН Број: 28/21
Број и датум одлуке о додели уговора: ______________________________
Понуда изабраног понуђача број: ______ од____________.



УВОДНЕ ОДРЕДБЕ

Члан 1.
	Предмет овог уговора је Израда техничке документације за санацију и адаптацију делова објекта СРПЦ ''25. мај – Милан Гале Мушкатировић''.

Члан 2.
Израда техничке документације врши се у циљу реализације пројекта за потребе Секретаријата за спорт и омладину (у даљем тексту: надлежни Секретаријат), у складу са међусобно закљученим Протоколом. 

Члан 3.
Извршилац је дужан да уговорене послове изведе у складу са важећим прописима као и Конкурсном документацијом и усвојеном Понудом Извршиоца број ________ од ___________ године. 

Извршилац се обавезује да изради и обезбеди: 
1. ПОДЛОГЕ И ТЕХНИЧКУ ДОКУМЕНТАЦИЈУ ЗА ЛОКАЦИЈСКE УСЛОВE:
· Геодетске подлоге- Катастарско топографски план, оверен;
· Елаборат анализе постојећег стања (провера димензија просторија, провера постојећег стања инсталација и опреме); 
· Акт о процени ризика у заштити лица, имовине и пословања, План система техничке заштите, Пројектни задатак за израду техничке документације система техничке заштите.
· Идејно решење (ИДР) за потребе добијања Локацијских услова на које је потребно добити позитивно мишљење техничке контроле и акт о усвајању од стране Наручиоца;
2. ТЕХНИЧКУ ДОКУМЕНТАЦИЈУ ЗА РЕШЕЊE О ОДОБРЕЊУ ЗА ИЗВОЂЕЊЕ РАДОВА: 
· Идејни пројекат (ИДП) са свим деловима и елаборатима и синхрон планом свих инсталација  на које је потребно добити позитивно мишљење техничке контроле, за потребе добијања Решења о одобрењу за извођење радова;	
3. ПРОЈЕКТЕ ЗА ИЗВОЂЕЊЕ И ОСТАЛУ ДОКУМЕНТАЦИЈУ:
· Пројекат за извођење (ПЗИ) са свим деловима  и  елаборатима за потребе добијања свих потребних сагласности/мишљења/решење/одобрења/дозвола од  надлежних институција (МУП,  имаоца јавних овлашћења...), на које је потребно добити позитивно мишљење техничке контроле; 
· [bookmark: _Hlk77624291]Главни пројекат заштите од пожара на које је потребно добити позитивно мишљење техничке контроле, а  за потребе добијања сагласности МУП-а; 
· Пројeкат  ентеријера са 3Д моделом на које је потребно добити позитивно мишљење техничке контроле;
· Синхрон план свих  инсталација, на које је потребно добити позитивно мишљење техничке контроле;
4. ТЕХНИЧКУ ДОКУМЕНТАЦИЈУ ЗА ПРИПРЕМУ ЗА ИЗВОЂЕЊЕ:
· Технички део конкурсне документације за ЈН избор за извођача радова у свему према ПЗИ и у складу са одредбама Закона о јавним набавкама на које је потребно добити позитивно мишљење техничке контроле и сагласност Наручиоца (у складу са упутством Наручиоца);
· Финалне 3 Д моделе на који је потребно добити позитивно мишљење техничке контроле,
· План превентивних мера на који је потребно добити позитивно мишљење техничке контроле,
као и све делове техничке документације (пројекте, елаборате...) неопходне за добијање Решења о одобрењу за извођење радова , Пријаве радова, сагласности/мишљења надлежних институција (МУП, имаоци јавних овлашћења...)
Уговорне обавезе Извршиоца обухватају и сарадњу на прибављању услова потребних за израду техничке документације, сагласности/мишљења надлежних институција на израђену техничку документацију, потребних дозвола и сл.
Плаћање накнада и подношење захтева за прибављање услова, сагласности, дозвола и мишљења ималаца јавних овлашћења и других надлежних институција је обавеза Наручиоца.


РОК ЗА ИЗВРШЕЊЕ УСЛУГЕ

Члан 4.
Извршилац се обавезује да послове из овог уговора изврши у року од 180 календарских дана од дана пријема писаног налога Наручиоца за почетак извршења посла (у даљем тексту: почетак рока извршења посла).
Максимални парцијални рокови износе:
А. за израду 
· Геодетских подлога - Катастарско топографског плана (оверен), 
· Елабората анализе постојећег стања (провера димензија просторија, провера постојећег стања инсталација и опреме), 
· Акта о о процени ризика у заштити лица, имовине и пословања, План система техничке заштите, Пројектни задатак за израду техничке документације система техничке заштите.
· Идејног решења (ИДР), за потребе добијања Локацисјких услова, са добијеним позитивним Мишљењем техничке контроле и наручиоца за ИДР у  року од 
40 дана од дана пријема писаног налога Наручиоца за почетак извршења посла; 

	       Б. За израду:
- Идејног пројекта (ИДП) са свим деловима и елаборатима и синхрон планом свих инсталација  за потребе добијања Решења о одобрењу за извођење радова, са добијеним позитивним Мишљењем техничке контроле  на наведени део техничке документације и добијеним Решењем о одобрењу за извођење радова, 
50 дана од дана добијања Локацијских услова, уколико Наручилац не одреди други почетак рока.

В. За израду:
- Пројекта за извођење (ПЗИ) са свим деловима и елаборатима, Главног пројекта заштите од пожара, Пројекта ентеријера са 3Д моделом, Пројекат опреме, Синхрон планом свих инсталација са добијеним позитивним Мишљењем техничке контроле на наведени део техничке документације, као и  добијањем  сагласности/ позитивних мишљења / решења / одобрења / дозволе од надлежних институција (МУП, имаоци јавних овлашћења...), 
80 дана од дана добијања Решења о одобрењу за извођење радова или писаног налога Наручиоца;

Г. За израду:
- Техничког дела конкурсне документације за ЈН избор извођача радова, са добијеним позитивним Мишљењем техничке контроле,
- Финалних 3 Д модела
- Плана превентивних мера, са добијеним позитивним Мишљењем техничке контроле 
10 дана од дана добијања Решења о давању сагласности МУП-а уколико Наручилац не одреди други почетак  рока.

Укупни рок за извршење уговорених послова из става 1. овог члана обухвата извршење свих обавеза Извршиоца из Техничких спецификација и члана 3. овог уговора. У уговорени рок, укључујући и парцијалне рокове, не улази време чекања на добијање услова, евентуалних примедби и сагласности, мишљења, дозвола и одобрења надлежних ималаца јавних овлашћења, МУП,  вршиоца техничке контроле и Наручиоца. 
Извршилац је дужан да, у случају прекорачења парцијалног рока, благовремено упути Наручиоцу писмено образложење са предлогом динамике даље реализације уговорних обавеза, а која неће утицати на укупан рок за извршење услуге
Извршилац је дужан да, у случају потребе за продужењем рока за извршење уговора, упути Наручиоцу писани захтев са детаљним образложењем и то најкасније 15 дана пре истека уговореног рока.
Извршилац има право на продужење уговореног рока у следећим случајевима: 
1. због кашњења проузрокованих неиспуњењем уговорних обавеза Наручиоца као и осталих учесника на послу, које ангажује Наручилац;
2. услед неусаглашености добијених услова ималаца јавних овлашћења са потребама објекта, које захтевају измену услова;
3. услед потребе за корекцијом израђеног дела техничке документације чији је узрок измена урбанистичких услова и законске регулативе или накнадних захтева Наручиоца;
4. због додатних услуга или испитивања, а за период потребан за њихово извршење.
5. Ако наступе непредвиђене околности из члана 158. Закона о јавним набавкама.
Уговорени рок ће бити продужен када уговорне стране, након доношења одлуке о измени уговора у складу са Законом о јавним набавкама, о томе сачине анекс уговора. 

ОДГОВОРНИ ИЗВРШИОЦИ УСЛУГЕ

Члан 5.
Извршилац је носилац права и обавеза извршења предметне услуге и обавезује се да у потпуности обави уговорене послове својим средствима и својом радном снагом.
У складу са усвојеном понудом Извршилац ангажује подизвођаче, и то:
· _____________________________________________________________________________ (назив и адреса подизвођача),
· _____________________________________________________________________________ (назив и адреса подизвођача),
· _____________________________________________________________________________ (назив и адреса подизвођача),
· _____________________________________________________________________________ (назив и адреса подизвођача),
· _____________________________________________________________________________ (назив и адреса подизвођача),

Подизвођачи ће у оквиру уговореног посла, извршити следеће делове предметне услуге: _____________________________________________________________ (по предмету или у количини, вредности или проценту), који чине _____% од укупне вредности уговорене услуге и извршиће их својим средствима и својом радном снагом. Извршилац у потпуности одговара Наручиоцу за извршење уговорених обавеза, без обзира на број подизвођача.
Уколико подизвођач то захтева, за део уговора који извршава подизвођач, Наручилац ће плаћање вршити непосредно подизвођачу, сходно одредбама члана 9. овог уговора, на рачун број ____________________________________________________________________.
Ако није предвиђено непосредно плаћање доспелих потраживања подизвођачу за део уговора који је он извршио, наручилац је дужан да након плаћања Извршиоцу затражи да му у року од 60 дана достави доказ и изјаву подизвођача да је извршио плаћање подизвођачу његових потраживања.
	
Сходно члану 161. Закона о јавним набавкама, Наручилац може да измени уговор о јавној набавци, у случају кад Извршилац, током извршења уговора од њега затражи:
1) промену подизвођача за онај део уговора о јавној набавци који је првобитно поверио подизвођачу, 
2) увођење једног или више нових подизвођача, чији укупни удео не сме да буде већи од 30% вредности уговора о јавној набавци без пореза на додату вредност, независно да ли је првобитно део уговора о јавној набавци поверио подизвођачу или није 
3) да преузме извршење дела уговора о јавној набавци који је првобитно поверио подизвођачу.
У случају из претходног става овог члана уговора, Извршилац доставља Наручиоцу, захтев за измену уговора са доказима да за новог подизвођача не постоје основи искључења из члана 111. Закона о јавним набавакама.
Наручилац  проверава основаност захтева за изменом уговора из претходног става овог члана, и у случају испуњености законских услова, са Извршиоцем ће се закључити анекс уговора.
Уколико Извршилац наступа као група понуђача, сви чланови групе солидарно су одговорни за извршење уговора о јавној набавци.

                

ОДГОВОРНИ ПРОЈЕКТАНТИ ЗА ИЗРАДУ ТЕХНИЧКЕ ДОКУМЕНТАЦИЈЕ

Члан 6.
Извршилац се обавезује да за извршење свих уговорених послова, Наручиоцу да предлог за именовање Главног пројектанта, као и да Решењем одреди одговорне извршиоце, у складу са законском регулативом, условима предметне конкурсне документације и поднетом понудом. За координатора израде техничке документације именовати носиоца важеће лиценце 300.
Приликом израде Плана превентивних мера, Извршилац извршава све радње у својству заступника Наручиоца,  сагласно важећој Уредби. 
У случају потребе за изменом одговорних лица из става 1. овог члана, Извршилац је у обавези да писаним путем обавести Наручиоца о разлозима измене раније именованих одговорних лица и пружи доказе о томе да новоименована одговорна лица испуњавају све услове прописане Законском регулативом и условима из конкурсне документације и именује нова одговорна лица. 


ОБАВЕЗЕ ИЗВРШИОЦА

Члан 7.
Извршилац се обавезује да све уговорене послове изврши професионално и одговорно, на начин да сви делови документације буду међусобно усаглашени, уз поштовање интереса Наручиоца у свакој фази извршења уговора и уз сагласност Наручиоца, и то: 
1. да благовремено, у писаној форми, достави Наручиоцу предлог за именовање Главног пројектанта, као и Решење о одређивању одговорних извршиоца, у складу са чланом 6. овог уговора;
2. да у року од 7 дана од почетка рока извршења посла сачини у писаној форми и достави Наручиоцу евентуалне примедбе на Пројектни задатак и подлоге за извршење уговорених послова и сарађује са Наручиоцем приликом њиховог редефинисања и усаглашавања. Такође је дужан да укаже Наручиоцу на све евентуалне недостатке у осталим техничким спецификацијама, као и на друге околности које је знао или је морао знати, а које могу бити од значаја за извршење уговорених послова. У супротном, Извршилац ће одговарати за насталу штету. 
3. да у року од 7 дана од почетка рока извршења посла сачини у писаној форми и достави Наручиоцу предлог динамичког плана усклађен са парцијалним роковима;
4. да током реализације уговора, учествује на редовним састанцима са представницима Наручиоца и вршиoца техничке контроле,  који ће водити записнике са састанака; 
5. да у току рока за извршење уговорених послова изради и достави Наручиоцу и вршиоцу техничке контроле по један примерак документације дефинисане овим уговором, са свим деловима и елаборатима,  у складу са важећом регулативом, у електронској, а по потреби и аналогној форми, као и да, по добијању евентуалних примедби Наручиоца, вршиоца техничке контроле и надлежних институција на израђену документацију, предату документацију преузме, све примедбе отклони у року који одреди Наручилац, те да исправљену документацију врати. Сматраће се извршењем ове тачке искључиво истовремена предаја свих делова документације за ниво пројекта који је у току; 
6. да све уговорене делове документације на које добије позитивни извештај/мишљење техничке контроле преда Наручиоцу, уз записник који потписује Комисија из члана 9. став 5. овог уговора заједно са Извршиоцем и у коме се констатује када и који делови документације су завршени и предати Наручиоцу; 
7. да описе из предмера радова у оквиру техничке документације сачини тако да буду прецизни и јасни и у складу са осталим деловима документације и Законом о јавним набавкама; у складу са законом о ЈН није дозвољено фаворизовање само једног произвођача, потребно је да се пројектована опрема и материјали могу набавити код најмање два добављача/испоручиоца присутна на домаћем тржишту, о чему ће главни пројектант дати писмену Изјаву коју је потребно предати уз Пројекат за извођење;
8. да у време трајања поступка јавне набавке за извођење радова, на захтев Наручиоца, пружа стручну помоћ и доставља појашњења;
9. уколико током извођења радова извођач радова и надзорни орган или имаоци јавних овлашћења констатују пропусте, неусклађености или недостатке у израђеној документацији, да на први позив и о свом трошку изврши и достави све потребне исправке, допуне или објашњења и то у року који одреди Наручилац;
10. Извршилац је у обавези да све недостатке у изради техничке документације отклони након првог добијања примедби на начин да након поновног прегледа документације добије позитивно мишљење/извештај. Уколико Извршилац не отклони недостатке из тачке 5. и 9., oвог члана, Наручилац, на основу већинског мишљења Комисије састављене од представника Наручиоца, Вршиоца техничке контроле / Надзорног органа и Извршиоца, задржава право да ангажује друго лице за отклањање нађених недостатака или да раскине уговор. У оба случаја, Наручилац има право да активира средство финансијског обезбеђења, као и на накнаду штете до пуне вредности штете.

ОБАВЕЗЕ НАРУЧИОЦА

Члан 8.
Наручилац се обавезује да:
1. обезбеди:
· пројектни задатак,
· информацију о локацији,
· имовинско – правни основ за парцелу и постојеће објекте који су предмет пројекта,
· упутство Наручиоца за форму тендера, а у складу са Законом о јавним набавкама.	
2. након провере достављених доказа о испуњењу услова, именује Главног пројектанта, на предлог Извршиоца; 
3. обезбеди вршење техничке контроле у току израде техничке документације; 
4. у сарадњи са Извршиоцем и вршиоцем техничке контроле, изврши евентуалне корекције, а потом изврши оверу Пројектног задатка и да исти одмах достави Извршиоцу;
5. сноси трошкове и по добијању потребне документације од пројектанта, спроведе потребне активности за добијање потребних услова / сагласности / одобрења / мишљења / дозвола од надлежних институција (МУП, имаоца јавних овлашћења..);
6. у најкраћем року писаним путем обавести Извршиоца уколико постоје примедбе на израђену документацију; 
7. исплати Извршиоцу уговорену цену за израду техничке документације на начин и у роковима из овог уговора.
8. када из објективних разлога, у складу са Уговором и Понудом, без кривице Извршиоца, није могућа исплата привремене ситуације/рачуна у целости, на захтев Наручиоца вршилац техничке контроле ће доставити стручно мишљење о степену извршења уговореног посла као и основаност привремене ситуације/рачуна за наплату;


УГОВОРЕНА ЦЕНА И НАЧИН ПЛАЋАЊА

Члан 9.
Цена за уговорене послове из члана 1. овог уговора износи ____________________ динара без обрачунатог ПДВ-а и добијена је на основу усвојене понуде Извршиоца број ______________ од ______________ године. Обвезник и стопа пореза на додату вредност се утврђује у складу са важећим Законом о порезу на додату вредност на дан испостављања ситуације / рачуна.
Наручилац ће уговорену цену платити Извршиоцу на текући рачун Извршиоца, и то уплатом у року до 45 дана по испостављању и овери привремених ситуација / рачуна, тј. у року до 45 дана од испостављања и овере окончане ситуације/рачуна. Обавезе које ће доспевати по овом уговору у наредној буџетској години или годинама, биће реализоване највише до износа средстава која ће за ту намену бити одобрена у тој буџетској години.
Наручилац ће Извршиоцу платити уговорену цену на следећи начин:
1. 20 % од уговорене цене након достављања:
· Овереног Катастарско топографског плана - по 1 примерак у аналогној и електронској  форми;
· Елаборатa анализе постојећег стања (провера димензија просторија, провера постојећег стања инсталација и опреме) - по 3 примерка у аналогној и електронској форми;
·  Акт о процени ризика у заштити лица, имовине и пословања, План система техничке заштите, Пројектни задатак за израду техничке документације система техничке заштите - по 3 примерка у аналогној и електронској форми;
· Идејног решења (ИДР), са добијеним позитивним Мишљењем техничке контроле и са добијеним Локацијским условима– по 3 примерка у аналогној и електронској форми;

2. 30 % од уговорене цене након достављања: 
· Идејног пројекта (ИДП) са свим деловима и елаборатима и синхрон планом свих инсталација, са добијеним позитивним Мишљењем техничке контроле и са добијеним Решењем о одобрењу за извођење радова - по 5 примерака у аналогној и електронској форми;

3. 30% од уговорене цене након достављања: 
·  Пројекта за извођење (ПЗИ)  са свим деловима и елаборатима, Пројектом ентеријера са 3Д моделом, Главним пројектом заштите од пожара, Пројектом опреме, Синхрон планом свих инсталација  са добијеним позитивним Мишљењем техничке контроле , са добијањем Решења о давању сагласности МУП-а – по 5 примерака у аналогној и електронској форми форми;

4. Окончаном ситуацијом , 20% од уговорене цене, од чега се 5% задржава у складу са чланом 12. овог уговора, након достављања: 
· Техничког дела конкурсне документације за ЈН за избор извођача радова (Тендерска  документација) са добијеним позитивним Мишљењем техничке контроле и сагласност инвеститора- 2 примерка у електронској форми; 
· Плана превентивних мера са добијеним позитивним Мишљењем техничке контроле – по 5 примерака у аналогној и електронској форми.
· Са Изјавом вршиоца техничке контроле да су на израђену комплетно уговорену техничку документацију добијене сагласности / позитивна мишљења / решења / одобрења / дозволе од надлежних институција (МУП, имаоци јавних овлашћења...)

Извршилац ће испостављати ситуације/рачуне по завршеним фазама извршења услуге, које у писаној форми потврђује вршилац техничке контроле. 
Наручилац ће именовати Комисију са непарним бројем чланова за вршење квалитативног и квантитативног пријема предметних услуга, која је дужна да сачини Записник о пријему предметних услуга чиме ће потврдити пријем предметних услуга и неопходне документације, као и да извршена услуга у свему одговара уговореној. Записник мора бити потписан од стране Комисије и овлашћеног представника Извршиоца, кога именује извршилац. Наведени Записник о пријему предметних услуга чини саставни део документације за извршење уговорених финансијских обавеза Наручиоца. 
Уколико се у току пријема утврди да квалитет извршене услуге не одговара уговореном и није у складу са траженим условима, неће се извршити пријем нити сачинити Записник о пријему већ ће Комисија за пријем услуга сачинити Рекламациони записник у којем мора бити наведено у чему извршена услуга није у складу са уговореним и истим одредити рок за отклањање недостатака. Наведени Рекламациони записник потписује Комисија и овлашћени представник Извршиоца који и преузима примерак истог. Уколико Извршилац не поступи по Рекламационом записнику у року који буде одређен Рекламационим записником Наручилац ће активирати средство финансијског обезбеђења.

Члан 10.
[bookmark: _GoBack]Уговорне стране су сагласне да је уговорена цена из члана 9. став 1. овог уговора за извршење предметне услуге фиксна, односно да је уговорена са изричитим јемством Извршиоца на њену тачност. 
Извршилац, у оквиру уговореног обима посла, не може тражити повећање уговорене цене, нити обрачун разлике у цени, ни у случају ако уложи више рада него што је предвидео, нити уколико извршење уговорених послова изазове веће трошкове него што је Извршилац предвидео. 
Уколико у току трајања уговора дође до сазнања да је за целокупно извршење уговорених послова потребно извршити додатне услуге, чију неопходност потврди вршилац техничке контроле,а који се у тренутку објављивања Конкурсне документације нису могле сагледати, може се сачинити анекс уговора којим ће се дефинисати нове обавезе, рокови и начин плаћања након измене уговора у складу са одредбама Закона о јавним набавкама.


ОБЕЗБЕЂЕЊЕ, ОСИГУРАЊЕ И ГАРАНТНИ РОК

Члан 11.
Извршилац се обавезује да у року од 15 (петнаест) дана од почетка рока извршења посла достави Наручиоцу:
· банкарску гаранцију за испуњење уговорних обавеза у висини од 10% од вредности уговореног посла без ПДВ-а, са клаузулама „безусловна“ и „наплатива на први позив“, са важношћу гаранције ____ (најмање 30) дана дуже од уговореног рока за коначно извршење посла;
· полису осигурања од професионалне одговорности из члана 13. овог уговора.
Извршилац се обавезује да наведену банкарску гаранцију продужи у случају продужења рока за извршење уговореног посла, са важношћу продужене гаранције најмање 30 дана дуже од рока предвиђеног анексом уговора којим се продужава уговорени рок за коначно извршење посла. Извршилац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
У случају неоправданог прекорачења рока из члана 4. овог уговора од стране Извршиоца, овај уговор представља правни основ за продужење важности банкарске гаранције из овог члана уговора, уз достављање Извештаја вршиоца техничке контроле о томе када се очекује завршетак уговореног посла. Продужење важности наведене гаранције не искључује право Наручиоца да обрачуна уговорну казну из члана 14. овог уговора. 	

Члан 12.
Гарантни рок за извршену услугу износи 24 месеца, рачунајући од дана потписивања записника о пријему предметне услуге, уз Окончану ситуацију.
Наручилац ће,  као гарантни депозит,  задржати износ по окончаној ситуацији/рачуну у висини од 5% од уговорене вредности посла без ПДВ-а и то 30 дана дуже од истека гарантног рока. Након истека утврђеног периода (30 дана дуже од истека гарантног рока) и под условом да је Извршилац извршио своје обавезе у складу са чланом 3. и 7. овог уговора, Наручилац ће Извршиоцу исплатити износ задржан по основу гарантног депозита.
Уколико Извршилац заврши све уговорене послове пре уговореног рока, има право на повраћај гаранције за испуњење уговорних обавеза – након потписивања записника о пријему предметне услуге и испостављања окончане ситуације.   
Уколико се по овој документацији изведу радови и објекат добије употребну дозволу пре истека гарантног рока, извршилац има право на повраћај гарантног депозита, након добијања употребне дозволе. У случају да пре истека гарантног рока наручилац одустане од изградње пројектованог објекта, извршилац има право на повраћај  гарантног депозита, након доношења Одлуке наручиоца да одустаје од изградње. 

Члан 13.
Извршилац се обавезује да у року од 15 (петнаест) дана од почетка рока извршења посла достави Наручиоцу полису осигурања од професионалне одговорности у складу са важећим Правилником о условима осигурања од професионалне одговорности. Извршилац се обавезује да све време обављања уговорених послова и трајања гарантног рока буде осигуран од професионалне одговорности.


УГОВОРНА КАЗНА 

Члан 14.
У случају да Извршилац не изврши послове у уговореном року, дужан је да Наручиоцу плати за сваки дан закашњења 2‰ (два промила), а највише 5% од укупно уговорене цене без ПДВ-а. За обрачунату уговорну казну, трајно ће се умањити испостављена окончана ситуација/рачун. 
У случају да Извршилац не изврши уговорене послове ни након 25 дана од истека уговореног рока, Наручилац има право да, поред уговорне казне, активира и у целости наплати банкарску гаранцију за испуњење уговорних обавеза, као и да захтева накнаду штете, до пуног износа штете.
Уколико Извршилац  својом кривицом касни више од 60 дана у односу на уговорене рокове из члана 4. и 7. овог уговора, из неоправданих разлога прекине са извршењем уговорених послова или одустане од даљег рада, Наручилац има право да раскине овај уговор, уз наплату банкарске гаранције за испуњење уговорних обавеза, као и да захтева накнаду штете до пуног износа штете.
Извршилац не одговара за доцњу насталу из разлога које није скривио или за које је одговоран Наручилац (није доставио уговорену документацију на време или слично).
	Уколико Извршилац не отклони недостатке из члана 7. став 1. тачка 10. овог Уговора у задатом року, Наручилац, на основу мишљења Комисије за вршење квалитативног и квантитативног пријема предметних услуга има право да активира средство финансијског обезбеђења - банкарску гаранцију за испуњење уговорних обавеза и Полису осигурања од професионалне одговорности.

Члан 15.
Наручилац има право на једнострани раскид Уговора у следећим случајевима:
· уколико Извршилац не отклони о свом трошку и у року одређеном чланом 4. и 7. овог Уговора недостатке у изради документације која је предмет овог уговора, а које примети Наручилац или вршилац техничке контроле.
· уколико Извршилац својом кривицом, касни више од 60 дана у односу на уговорене рокове из члана 4. и 7. овог уговора,
· уколико Извршилац из неоправданих разлога прекине са извршењем уговорених послова или одустане од даљег рада;
· у свим другим случајевима када Извршилац не испуњава своје обавезе у складу са овим уговором.
· у случају недостатка средстава Наручиоца за реализацију уговора.
У случају једностраног раскида уговора, осим у случају недостатка средстава за његову реализацију, Наручилац има право да за предметну услугу ангажује другог Извршиоца и наплати банкарску гаранцију за испуњење уговорних обавеза у целости. Извршилац је у наведеном случају обавезан да надокнади Наручиоцу штету, која представља разлику између цене предметних услуга по овом уговору и цене услуга новог Извршиоца. 
Уговор се раскида писаном изјавом која се доставља другој уговорној страни са отказним роком од 15 дана и која мора садржати основ за раскид уговора. Сву штету која настане раскидом овог уговора, сноси она уговорна страна која је скривила раскид уговора.
Уговор се може раскинути и писаним споразумом између уговорних страна којим ће се регулисати међусобна права и обавезе.


ЗАВРШНЕ ОДРЕДБЕ

Члан 16.
Уговорне стране су сагласне да евентуалне спорове који проистекну из овог уговорног односа, решавају споразумно, а уколико то не буде могуће, надлежан је Привредни суд у Београду.
За све што није предвиђено овим уговором, уговорне стране су сагласне да ће се примењивати одговарајуће одредбе Закона о облигационим односима, Закона о планирању и изградњи са пратећим подзаконским актима, као и свих осталих важећих прописа и стандарда за ову врсту посла.

Члан 17.
Саставни део овог уговора чине: Понуда Извршиоца број ____________ од ______________. године и Техничке спецификације предметне набавке.

Члан 18.
Овај уговор је сачињен у 9 (девет) истоветних примерака, од којих Наручилац задржава 6 (шест) примерака а Извршилац 3 (три) примерка.
Овај Уговор ступа на снагу потписивањем од стране уговорних страна, даном последњег потписа.


  
Напомена: 
Овај модел представља садржину уговора који ће бити закључен са изабраним понуђачем.

